CELEX: 62019CN0019
Language: da
Date: 2019-01-11 00:00:00
Title: Sag C-19/19: Anmodning om præjudiciel afgørelse indgivet af Cour de cassation (Belgien) den 11. januar 2019 — État belge mod Pantochim SA, under likvidation

18.3.2019   
            
            
               DA
            
            
               Den Europæiske Unions Tidende
            
            
               C 103/15
            
         
      Anmodning om præjudiciel afgørelse indgivet af Cour de cassation (Belgien) den 11. januar 2019 — État belge mod Pantochim SA, under likvidation
      (Sag C-19/19)
      (2019/C 103/14)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: État belge
      
         Sagsøgt: Pantochim SA, under likvidation
      
         Præjudicielle spørgsmål
      
      
                  1)
               
               
                  Skal bestemmelsen om, at en fordring, for hvilken der er fremsat anmodning om inddrivelse, »behandles […] som en fordring fra den medlemsstat, hvor den myndighed, der anmodes om bistand, er hjemmehørende«, som fastsat i artikel 6, stk. 2, i Rådets direktiv 2008/55/EF (1) af 26. maj 2008 om gensidig bistand ved inddrivelse af fordringer i forbindelse med visse bidrag, afgifter, skatter og andre foranstaltninger, som erstatter artikel 6, stk. 2, i Rådets direktiv 76/308/EØF af 15. marts 1976 om gensidig bistand ved inddrivelse af fordringer i forbindelse med visse bidrag, afgifter, skatter og andre foranstaltninger (2), fortolkes således, at fordringen fra den bistandssøgende stat betragtes som en lignende fordring fra den medlemsstat, der anmoder om bistand, således at fordringen fra den bistandssøgende medlemsstat får status af en fordring fra den bistandssøgte medlemsstat?
               
            
                  2)
               
               
                  Omfatter udtrykket »fortrinsstilling« som omhandlet i artikel 10 Rådets direktiv 2008/55/EF af 26. maj 2008, og før kodificeringen i artikel 10 i Rådets direktiv 76/308/EØF af 15. marts 1976, fordringens status som en privilegeret fordring, der har en fortrinsstilling frem for andre fordringer i tilfælde af konkurs, eller for enhver mekanisme, der i tilfælde af konkurs medfører, at fordringen har fortrinsstilling?
               
            
                  3)
               
               
                  Skal skatteforvaltningens mulighed for på de betingelser, der fastsættes i artikel 334 i programloven af 27. november 2004, at foretage modregning betragtes som en fortrinsstilling i henhold til artikel 10 i ovennævnte direktiver?
               
            
         (1)  EUT L 150, s. 28.
      
         (2)  EUT L 73, s. 18. I direktiv 2008/55/EF (fodnote 3) angives, at den oprindelige titel på direktiv 76/308/EØF er ændret ved direktiv 79/1071/EØF (EFT L 331, s. 10), ved direktiv 92/12/EØF (EFT 76, s. 1) og ved direktiv 2001/44/EF (EFT L 175, s. 17).